 ڪراچي(ويب ڊيسڪ) ناليوارو ۽ سينيئر ٽي وي اداڪار انور اقبال بلوچ ڪراچي ۾ لاڏاڻو ڪري ويو. وارثن موجب ڪينسر جي مرض ۾ مبتلا انور اقبال ڪيترن ئي ڏينهن کان گلشن اقبال جي خانگي اسپتال ۾ علاج هيٺ هو. خانداني ذريعن موجب انور اقبال جي جنازي نماز بيت المڪرم گلشن اقبال ۾ ادا ڪئي ويندي ۽ هن جي تدفين ميوه شاهه قبرستان ۾ ڪئي ويندي. سينيئر اداڪار انور اقبال اردو ۽ سنڌي جي ڪيترن ئي ڊرامن ۾ يادگار ڪردار ادا ڪيا، هن شمع ۽ آخري چٽان ڊرامن مان بي پناهه شهرت حاصل ڪئي.